गढिमाई नगरपालिका
मध्य नेपालको बारा जिल्लामा रहेको गढिमाई नगरपालिका द्रुततर गतिमा बढीरहेको नगर हो । जितपुर बजार रहेको ठाँउलाई नगरपालिकाको केन्द्र बनाइएको छ ।यो नगरपालिका २०६८ साउन १ देखि लागू हुने गरी बनाइएको हो तर कार्यन्वयनमा हाल जेष्ठ ४,२०७१ देखि आएको हो । यसलाई नगरपालिका घोषणा गर्दा पिपरा सिमरा,जितपुर,छातापिपरा,फत्तेपुर र डुमरवाना गाउँ विकास समितिहरू समावेश गरिएका हुन् । आर्थिक वर्ष २०६८/६९को बजेटमार्फत् मुलुकमा ४१ नयाँ नगरपालिका थपिंदा गढिमाई पनि नगरपालिका बनेको हो । महानगरपालिका, उपमहानगरपालिका र नगरपालिका गरी अब मुलुकमा कूल १३० भएका छन् भने गाविसको संख्या ३ हजार ९ सय १५बाट घटेर ३ हजार ६ सय ३३ भएका छन् ।

जनसङ्ख्या
पिपरा सिमरा,जितपुर,छातापिपरा,फत्तेपुर र डुमरवाना गाविसहरूलाई मिलाएर गढिमाई नगरपालिका बनाइएको हो । त्यसैले बि.स.२०६८ को जनगणना अनुसार यी ठाउँहरूको जनसङ्ख्यालाई जोडेर ८३,३६७ रहेको छ  ।

सन्दर्भ सामग्रीहरू

यी पनि हेर्नुहोस

२०७१ वैशाख २५ मा घोषित नगरपालिकाहरू
नेपालका नगरपालिकाहरू
बारा जिल्लाका नगरपालिकाहरू
नेपालका प्रमुख स्थानहरू